cyanic-selkie/wikianc huggingface dataset:
John Hillerman
Biografi
Hans film- og TV-karriere etter Magnum var mer beskjeden, men en kan nevne flere gjesteopptredener i serier som The Hogan Family (1990–1991) og Murder, She Wrote (1992). Han hadde sin siste filmrolle i komedien A Very Brady Sequel fra 1996.
Han pensjonerte seg i 2000 og flyttet tilbake sin hjemstat, Texas.
Priser
Hillerman ble tildelt en Golden Globe (1982) og en Emmy (1987) for sin rolleinnsats i Magnum. Han ble for samme rolle nominert til ytterligere fire Golden Globes og tre Emmy-priser.
170-årene
-- 170 -- 171 -- 172 -- 173 -- 174 -- 175 -- 176 -- 177 -- 178 -- 179
Tiårsoversikt
Trachylepis seychellensis
Trachylepis seychellensis er en skink som er vanlig på Seychellene.
STAFO
STAFO, tidligere Statstjenestemannsforbundet, er et norsk fagforbund som ble etablert 17. november 1923 og organiserer ansatte i statlige virksomheter, Arbeidsgiverforeningen Spekter og Virke. Forbundet har vel 2 200 medlemmer og er tilknyttet Yrkesorganisasjonenes Sentralforbund.
Leder er Erlend Aasbø.
Det østeuropeiske kraton
Det østeuropeiske kraton er et 3,7–1,7 milliarder år gammelt kraton (grunnfjellsområde) fra arkeikum og proterozoikum som dekker 8 millioner km² landareal i Nord-Europa, Baltikum, Hviterussland, Ukraina og europeisk Russland til Uralfjellene. Det er også den stabile kjernen i de tidligere kontinentene Baltika, Sarmatia og Volgo-Uralia. Kratonet består av 6-7 oppstikkende grunnfjellsskjold, og dessuten tildekkede plattformer med overlag av sedimenter. Dekkene over plattformdelene er 400 millioner år gamle i Norden, 1,6 – 1,8 milliarder år gamle i Sverige og Litauen, 1,87 – 1,89 milliarder år gamle i øvrige Baltikum og Hviterussland, og 2,0-2,3 mrd år gamle i Ukraina. Sedimentene er således fra 0,4 til 2,5 milliarder år yngre enn grunnfjellsplattformene under. Unntaket er to smale grabener: Oslofeltet i den svekonorvegiske grunnfjellsprovinsen og Pripjat-Dnjepr-Donetsk-grabenen mellom de to åpne skjoldene i Sarmatia-kratonet.
Litosfære-platenes tykkelse evarierer sterkt, fra 150–200 km i Ukraina, 120 km i sørlige Russland, og tykkere mot nord, med mer enn 250 km tykkelse i nordøst.
Det østeuropeiske kraton har i alt tre grunnfjellsskjold – det baltiske skjold i nord, Volga-Ural-skjoldet i øst, og det sarmatiske skjold i sør. Disse tre hang sammen i Rodinia, og også i det enda eldre superkontinentet Columbia som bevitnes av kollisjonssonene mellom disse som er om lag 2,0 – 1,8 milliarder år gamle. Skjoldene har tidvis utgjort separate kontinenter og kan muligens anses som terraner. Det er intrusivprovinser i midtre Sverige, sørvestre Finland, vestre Latvia og nordlige Ukraina (Sarmatia). Det baltiske skjold i Norden og det sarmatiske skjold i Ukraina er de eneste som stikker opp og dekker overflaten, ellers er det østeuropeiske kratonet dekket av proterozoiske sedimenter.
Skjold og plattformer
Det baltiske skjold dekker Norge, Sverige, Danmark, Baltikum, halve Polen og Hviterussland, Finland, Karelen, Kolahalvøya og områdene i nord opp mot Kvitsjøen og Barentshavet. Det er den stabile kjernen av det tidligere kontinentet Baltica og inneholder minst fire separate skjold: helt i nord den inntil 3,2 milliarder år gamle Kolamassivet, videre sørover med synkende alder den inntil 3 milliarder år gamle Kvitskjømassivet, den inntil 2,5 milliarder år gamle karelske massiv, over Finland og Sverige videre den inntil 1,96 milliarder år gamle svekofenniske provins (fennoskandiske skjold), og endelig over Sør-Sverige og Sørøst-Norge den senere omdannede svekonorvegiske provins som er maksimalt 1,7 milliarder år gammel, men på det yngste omdannet for 900 millioner år siden. Ytterligere grunnfjellsmasser over Norge og Nord-Sverige er dekket av den kaledonske fjellkjedens knapt 400 millioner år gamle skyvedekker. De karelske og svekofenniske skjoldene fortsetter sør for Østersjøen som underjordiske plattformer som også er terraner. Disse er det litauisk-hviterussiske terran og polsk-litauiske terran.
Volga-Ural-skjoldet er et 3,0 – 2,7 milliarder år gammelt grunnfjell som dekker det sørlig-sentrale Russland vest for Ural. Siden kratonet er overdekket av yngre sedimenter, utgjør det en geologisk plattform. Det er den stabile kjernen i det tidligere kontinentet Volgo-Uralia. Det Volgo-uralske skjoldet inneholder to separate, gamle arkeiske kratonprovinser i vest.
Det østeropeiske kratonet avgrenses i øst av Uralfjellene, som er foldesonen mot det tidligere Siberia-kontinentet som østeuropeiske kraton kolliderte med i perm-tiden. Donbass-foldesonen avgrenser Volga-Ural-skjoldet mot det sarmatiske skjold helt i sørvest.
Kollisjoner og geologisk aktivitet
Sarmatia og Baltica kolliderte for 2 – 1,7 milliarder år siden, langs den sentralhviterussiske sutursonen. Helt nordvest på det ukrainske skjold oppstod en 12 000 km² stor, regelmessig formet intrusivprovins kalt Korosten-plutonet for 1,8 til 1,737 milliarder år siden, bestående av magmatisk lavasmelte. Det har vært hevdet at fenomenet inntraff i forbindelse med kollisjonen. Langs sutursonen oppstod Orsja-Volhynia-grabenen for 1,3 – 1 milliard år siden. Grabenen sprakk etter hvert og muliggjorde et vulkansk utbrudd av mafisk lavasmelte som etterlot et 140 000 km² stort flombasalt-område i nordvestre Ukraina (Volhynia, østre Polen og sørvestre Hviterussland (Orsja) – De volhynske trappene.
For ca 200 millioner år siden – helt på slutten av trias ved overgangen mot jura – kolliderte Sarmatia med Baltica, og en fjellkjedefolding oppstod langs den sentralhviterussiske sutursone (CBZ).
Inchiri
Inchiri er en region i Mauritania. Hovedstaden heter Akjoujt. Regionen hadde 19,639 innbyggere ved folketellingen i 2013.
Slengkjeft
Slengkjeft er en art i gruppen laksesildfisker. Den er blant de få fiskene som har rød bioluminescens; De fleste byttedyrene dens er ikke i stand til å se rødt lys, noe som gir slengkjeften en «usynlig» lysstråle som den kan bruke på jakt.
Per Otto Furuseth
Per Otto Furuseth (født 14. oktober 1947) er en norsk tidligere håndballspiller og -trener. Han har 62 landskamper for Norge i perioden 1973–77. Med Refstad IL vant han 3 seriemesterskap, 2 sluttspillmesterskap og NM innendørs i 1976. Han var trener for det norske herrelandslaget fra 1979–85. Som klubbtrener har han hatt ansvaret for blant annet Fredensborg/Ski. Han var generalsekretær i Norges Håndballforbund fra 2003 til 2011.
Beat Seitz
Beat Seitz (født 28. oktober 1973), sveitsisk bobkjører som deltok i de olympiske vinterleker 1998 i Nagano.
Seitz vant en olympisk sølvmedalje i bobsleigh under vinter-OL 1998 i Nagano. Han var med på det sveitsiske laget som kom andreplass i firerbob bak Tyskland. De andre på laget var Marcel Rohner, Markus Nüssli og Markus Wasser.
Skjerding
En skjerding er et oppheng for gryter over peis eller åre.
En type skjerding består av to smidde jernstenger – den ene med hakk – som er festa til hverandre på en slik måte at de til sammen kan reguleres til skiftende lengde. Nederst på den ene er en krok til å henge gryta på; øverst på den andre er en krok til å hekte over en arm som er festa på veggen og kan svinges horisontalt inn mot veggen eller ut i rommet. I noen bygder ble denne kalt for ei gjøy. Til store kjeler eller gryter ble det brukt en skjerding i hvert øre.
Bruken av skjerding går iallfall tilbake til vikingtida. I Osebergskipet ble det funnet en skjerding i smijern sammen med ei stor jerngryte.
160-årene
-- 160 -- 161 -- 162 -- 163 -- 164 -- 165 -- 166 -- 167 -- 168 -- 169
Tiårsoversikt
Viktor Kortsjnoj
Viktor Lvovitsj Kortsjnoj (Ви́ктор Льво́вич Корчно́й, født 23. mars 1931 i Leningrad i Sovjetunionen, død 6. juni 2016 i Wohlen i kanton Aargau i Sveits) var en profesjonell sveitsisk sjakkspiller. Han var født og vokste opp i Leningrad der han overlevde den tyske beleiringen under andre verdenskrig. Kortsjnoj var i 2009 den eldste aktive internasjonale stormester i verden.
Mest kjent er han for finalen i kandidatturneringen til VM i sjakk 1975 og to kamper om verdensmestertittelen i 1978 og 1981 mot Anatolij Karpov. Musikalen Chess var inspirert av duellene mellom Karpov og Kortsjnoj. Kortsjnoj søkte politisk asyl fra Sovjetunionen i 1976. Han ble omtalt som «den grufulle» særlig på grunn av sin utskjelling av motstanderne.
Bakgrunn
Viktor Kortsjnoj gikk på Annenschule i Leningrad, studerte så historie i seks år og avsluttet i 1954 med fagdiplom. Han lærte sjakk av faren da han var seks år gammel.
Sjakkarriere
Både i 1978 og 1981 klarte Kortsjnoj å kvalifisere seg til VM-kamp mot Karpov. Kampen i 1978 ble jevnspilt og dramatisk, med bruk av parapsykolog og anklager om juks, men til slutt vant Karpov. I 1981 vant Karpov klart.
Den første av disse var en kandidatfinale i 1974 om retten til å møte daværende regjerende verdensmester Bobby Fischer til tittelkamp i 1975. Kampen i 1974 ble vunnet 3–2 av Karpov, med 19 remiser. Da Fischer ikke stilte til VM-kamp året efter, ble Karpov verdensmester.
I forbindelse med en internasjonal turnering i Amsterdam emigrerte Viktor Kortsjnoj i 1976 til Vesten. Hans hustru og sønn var fortsatt i Sovjetunionen. Med hjelp fra FIDE forsøkte han å bevirke at de fikk utreisetillatelse. Til å begynne med oppholdt han seg i Nederland, deretter – fra 1978 – i Sveits, og for dette landet stilte han opp på turneringer. I 1981 ble det på Island opprettet en «Komité til støtte for Kortsjnojs familie», som engasjerte seg for at hans familie skulle få lov til å reise ut fra Sovjetunionen. Komiteen hadde hundre prominente medlemmer fra politikk og kultur, blant annet nobelprisvinneren Halldór Laxness.
Kortsjnoj vant sjakk-Oscar for 1978. Sjakk-Oscar blir tildelt den beste spilleren siste år, efter en avstemning blant sjakkjournalister og sjakkeksperter fra hele verden.
Han slo Magnus Carlsen (da 14 år) på tid i 2004.
Madonna del Velo
Madonna del Velo og kjent som  Loretos madonna eller Madonna med slør, er et maleri som var ferdig omkring 1509–1510 av den italienske høyrenessansemaleren Rafael. Den befinner seg i Musée Condé i Chantilly, Frankrike.
Dette verket er et av de mest kopierte arbeidene til Rafael med over et hundre kjente kopier, og avbilder jomfruen som leker med jesusbarnet med et delikat slør og Josef ser over skulderen hennes. Det var antatt å være et verk av Gianfrancesco Penni inntil 1979 og fikk sitt navn fra en kopi av Basilica della Santa Casa i Loreto, som en gang var antatt å være originalen. Dette bestemte eksemplaret ble gitt av pave Julius II til Santa Maria del Popolo.
Openbox
Openbox er en fri og åpen vindusbehandler for vindussystemet X. Den er konstruert for å være minimalistisk, rask og kompatibel med Inter-Client Communication Conventions Manual (ICCCM) og Extended Window Manager Hints (EWMH). Blant egenskapene er menyer hvor brukeren kan styre applikasjoner. Disse menyene viser også dynamisk informasjon. Openbox oppstod som et derivat av vindusbehandleren Blackbox 0.65.0, som var skrevet i C++. Etter hvert har Openbox blitt fullstendig omskrevet i C, og siden versjon 3.0 er den ikke lenger basert på Blackbox.
Openbox er vindusbehandleren som ligger til grunn for lettvekts skrivebordsmiljøene LXDE og LXQt. Openbox er eller har vært standard i en rekke lettvekts Linuxdistribusjoner. Eksempler er ArchBang, BunsenLabs Linux, CRUX, GALPon MiniNo, Kwort Linux, Proxmox, Semplice Linux, Trisquel, Toutou Linux, Lubuntu, Parted Magic og Puppy Linux, samt de tidligere distribusjonene CrunchBang Linux og TinyMe. Den har også delvis blitt benyttet i distribusjonene Debian, openSUSE, Manjaro Linux, Fedora, Knoppix, Mageia, Exherbo, SparkyLinux, Salix, Slackel, SalentOS, ALT Linux, Frugalware Linux, LinuxBBQ, LliureX, Gentoo, Funtoo Linux, Network Security Toolkit, NuTyX, Parabola GNU/Linux-libre, Source Mage GNU/Linux, SliTaz GNU/Linux, T2 SDE, VectorLinux, Zenwalk Linux og WattOS. OpenBox er også tilgjengelig i Linux from Scratch, og i operativsystemene FreeBSD, NetBSD, OpenBSD, DragonFly BSD, MidnightBSD og TrueOS.
Den er lisensiert under GNU General Public License versjon 2.
Openbox ble lansert 18. september 2002. Siste versjon er 3.6.1 og ble lansert 1. juli 2015.
Yrkestrafikkforbundet
Yrkestrafikkforbundet (YTF) er et fagforbund som organiserer ansatte i bedrifter som utfører transport av personer og/eller gods. Forbundet er tilsluttet Yrkesorganisasjonenes Sentralforbund og ble etablert i 1955. Forbundet har i 2022 mer enn 12 500 medlemmer.
Forbundsleder er Jim Klungnes (valgt 2016, gjenvalgt 2021). Linda Jæger er generalsekretær (tilsatt 2022).
Storelva (Tromsø)
Storelva (nordsamisk: Stuorajohka) er en bydel i Tromsø kommune i Troms, oppkalt etter elva med samme navn som renner gjennom bydelen. Storelva ligger sør for Kvaløysletta på østsiden av Kvaløya, og er knyttet til Tromsøya og Tromsø sentrum med Sandnessundbrua. Det er en raskt voksende bydel, og har foruten store boligområder også barne- og ungdomsskole, videregående skole, butikk, barnehager og Kvaløyas største idrettshall, Storelvahallen.
Tagant
Tagant er en region i Mauritania. Hovedstaden heter Tidjikja. Regionen hadde 80,962 innbyggere ved folketellingen i 2013.
Nildeltaet
Nilen danner et bueformet delta som, sett fra oven ligner en trekant eller silhuetten av en vifte. Dette er et rikt jordbruksområde med høy befolkningstetthet.
150-årene
-- 150 -- 151 -- 152 -- 153 -- 154 -- 155 -- 156 -- 157 -- 158 -- 159
Tiårsoversikt
Nildeltaet
Byer
Større byer i Nildeltaet:
Jubileum 1967–1977
Jubileum 1967–1977 er et musikkalbum av Difference. Det ble utgitt i 1977 for å markere bandets 10-årsjubileum.
Pskov gasskraftverk
Pskov gasskraftverk (russisk: Pskovskaja GRES) er et varmekraftverk nær Pskov i Pskov oblast, Russland. Det eies og opereres av et regionalt kraftselskap og har en produksjonskapasitet på 430 MW. Brenselstype er naturgass.
Byggingen av kraftverket begynte omkring 1990, og første byggetrinn stod ferdig i 1996.
140-årene
-- 140 -- 141 -- 142 -- 143 -- 144 -- 145 -- 146 -- 147 -- 148 -- 149
Tiårsoversikt
130-årene
-- 130 -- 131 -- 132 -- 133 -- 134 -- 135 -- 136 -- 137 -- 138 -- 139
Tiårsoversikt
120-årene
-- 120 -- 121 -- 122 -- 123 -- 124 -- 125 -- 126 -- 127 -- 128 -- 129
Tiårsoversikt
Skolelederforbundet
Skolelederforbundet er et fagforbund som ble etablert i 1977 som Norsk Skolesjefslag. Forbundet organiserer ledere i grunnskolen og i videregående opplæring. Forbundet ble medlem av Yrkesorganisasjonenes Sentralforbund 1. juli 2001 og har rundt 4200 medlemmer per 2022.
Forbundet er utgiver av fagbladet Skolelederen siden 1986. Bladet tok over for informasjonsheftet Grunnskolen som samtidig ble avsluttet.
Historie
Norges Skolelederlag ble stiftet i 1924. I 1966 gikk skolelederlaget inn i sammenslutningen Norsk Lærerlag, sammen med Norges Lærerlag (etablert 1892), Norges Lærerinneforbund (1912) og Norsk Øvingslærerlag. Samlingen av arbeidstakere og arbeidsgivere i Norsk Lærerlag skapte flere tilfeller av motstridende interesser.
I juni 1977 samlet en del skolesjefer seg i Ål i Hallingdal og løftet frem ideen om å etablere en interesseorganisasjon for skolesjefer. Arne Nesje ble valgt som interim formann i den nye organisasjonen som fikk navnet Norsk Skolesjefslag. Interimsstyret satt til november samme år da det ble arrangert generalforsamling i Oslo og Petter Meinich ble valgt til formann. Forbundet hadde lave medlemstall den første tiden og allerede året etter ble det navneskifte til Skoleadministrasjonslaget (SAL) for å åpne for større bredde blant medlemmene. Det ble også bestemt å søke medlemskap til hovedsammenslutningen Akademikernes Fellesorganisasjon (AF).
27. september 1980 i Oslo ble det første offisielle landsmøtet avholdt. Albert O. Førsund overtok som leder. Definisjonen av mulige medlemmer ble omformulert og dekket en større gruppe, inkludert ledere fra grunnskolen. Per januar 1981 hadde laget 44 medlemmer. To år senere var tallet 99. Dette var for lite til å kunne drive økonomisk, og for lite til å få gjennomslag i forhandlinger. September 1983 ble det andre landsmøtet avholdt på Gjøvik. Førsund ble gjenvalgt som leder. Per januar 1986 var medlemstallet 180.
Landsmøtet i 1986 tok bort formannstittelen og valgte Knut Egeland som leder. Skolesjefen i Oslo gav SAL lokaler i Gamlebyen skole. Orgnisasjonstidsskriftet Skolelederen ble etablert dette året med Finn Steinar Andersen som første redaktør.
Norsk Skolelederforbund
I 1988 ble det nytt navnebytte, da til Norsk Skolelederforbund (NSLF). Ved inngangen til 1989 hadde NSLF 582 medlemmer. Forbundet flyttet til egne lokaler i Lakkegata 21 i 1989. Ved utgangen av 1990 hadde NSLF 753 medlemmer og aksepterte alle mellomledere fra alle skoleslag som medlemmer. Lederne fra Voksenopplæringen i Forsvaret ble invitert inn som medlemmer og NSLF passerte 1000 medlemmer innen utgangen av 1992.
Hovedorganisasjonen AF organiserte også lærerorganisasjonene. Dette ble tatt opp som sak flere ganger utover på 1990-tallet. Fra 1996 åpnet medlemsbestemmelsene for ledere av Skolefritidsordningen og kontorsjefer som etter hvert ble en yrkesgruppe ved større skoler og medlemstallet passerte 1400. I 1999 ble Eli Vinje forbundets første kvinnelige leder. AF ble splittet ved at Akademikerne ble etablert. Fra 1. juni 2001 søkte NSLF medlemskap i Yrkesorganisasjonenes Sentralforbund (YS). Avtroppende leder, Roald Beck, ble ny redaktør for Skolelederen.
Under landsmøtet 2006 fikk NSLF ny visjon: Norsk Skolelederforbund – den dominerende arbeidstakerorganisasjonen for ledere i oppvekst- og opplæringssektoren.. I 2007 passerte medlemstallet 2100.
I 2011 ble det bestemt at forbundets navn skal være Skolelederforbundet (SLF), og med det opphørte bruk av forkortelsen NSLF. Forbundets offisielle slagord er nå Skolelederforbundet - for landets viktigste ledere.
VM i curling for kvinner 1993
Curling-VM for kvinner 1993 ble arrangert 28. mars – 4. april 1993 i Patinoire des Vernets i Genève i Sveits.
Per Berg Lund
Per Berg Lund (født 14. oktober 1878 i Kristiania, død 22. januar 1954) var en norsk jurist, embetsmann og politiker (Venstre).
Han var borgermester i Trondheim 1926–33, med unntak av en periode som statsråd.
Lund var finansminister 1928–31 i Johan Ludwig Mowinckels andre regjering og 1933–34 i Johan Ludwig Mowinckels tredje regjering. Etter dette var han direktør for skattevesenet fram til 1948. I 1948 ble han utnevnt til kommandør av St. Olavs Orden.
Esther Hicks
Esther Hicks er en amerikansk foredragsholder og bestselgende forfatter. Hun har co-skrevet ni bøker med ektemannen Jerry Hicks, presenterer foredrag på Law of Attraction, og dukket opp i den første utgaven av filmen The Secret. Bøkene hennes, inkludert den bestselgende serien The Law of Attraction, er (ifølge Esther Hicks) "oversatt fra en gruppe ikke-fysiske personer/enheter med navnet Abraham (Esther Hicks beskriver det hun gjør som å lese av "uendelig intelligens").
Barnaul-3 kraftverk
Barnaul-3 kraftverk (russisk: Barnaulskaja TETs-3) er et varmekraftverk nær Barnaul i Altaj kraj, Russland. Det inngår i komplekset Barnaul kraftverk, og inngår i komplekset Barnaul kraftverk.
Anlegget eies og opereres av et regionalt kraftselskap Kutzbassenergo, og har en produksjonskapasitet på mellom 430 og 445 MW. I tillegg levers fjernvarme med inntil 1.462 Gcal/t effekt.
Brenselstype er naturgass.
Planleggingen av kraftverket begynte i 1970, og første byggetrinn stod ferdig i 1976. Kraftverket har senere blitt utvidet og fornyet i 1981-1986, og i 2008-2010.
110-årene
-- 110 -- 111 -- 112 -- 113 -- 114 -- 115 -- 116 -- 117 -- 118 -- 119
Tiårsoversikt
Tiris Zemmour
Tiris Zemmour er en region i Mauritania. Hovedstaden heter Zouérat. Regionen hadde 53,261 innbyggere ved folketellingen i 2013.
Marian Cozma
Marian Cozma (født 9. september 1982 i București, Romania, død 8. februar 2009 i Veszprém, Ungarn) var en rumensk håndballspiller.
Gjennom sin karriere spilte han for Dinamo București, KC Veszprém og det rumenske landslaget.
Cozma ble knivstukket og drept utenfor et diskotek i Veszprém etter en krangel med lokale sigøynere som angivelig var ute etter noen andre. Cozma ble knivstukket i hjertet og døde senere på sykehus. To andre lagkamerater av Cozma ble skadet og innlagt på sykehus. Overvåkningskameraer identifiserte gjerningspersonene, og alle ble tatt etter få dager. Drapet har ført til en kraftig oppblomstring av sigøynerhat i Ungarn, men både statsministeren, Ferenc Gyurcsány, og Cozmas far har prøvd å dempe gemyttene.
Eri Natori
Eri Natori (japansk: 名取 英理, født 23. september 1985 i Nagano) er en japansk skøyteløper som representerte hjemlandet i vinter-OL 2010 i Vancouver.
Karriere
Natori deltok i verdenscupen sesongen 2009/10 på distansene 1500m og 3000m/5000m. Hun var også med i universiaden i 2007 i Torino, og i 2009 i Harbin. I lagtempo-konkurransen i 2007 var hun med å ta bronse sammen med Shouko Fujimura, Minami Kawasaki og Miyako Sumiyoshi, bak gullvinnere fra Nederland og sølvvinnere fra Russland. Individuelt fikk hun også en 4.-plass som best på 5000m i 2009.
Hun har for tiden banerekordene på Yamabiko skating complex i Okaya på 3000m (satt 4. feb 2007) og i minifirkant (13.-15. feb 2003), samt på Matsubara Lake Plateau skating center i Koumi-Kisokoma på 1500m (21. feb 2004). Natori hadde også en tid banerekorden på Fujikyu Highland skate center i Fujiyoshida på 1500m (14. jan 2006) og på Iwate prefektur public skate rink i Morioka på 5000m (25. feb 2005).
Personlige rekorder
Oppdatert pr 11. april 2011
Internasjonale mesterskap
Asiamesterskapet på skøyter, enkeltdistanser for damer (deltatt i ett mesterskap ved 3 konkurranser)
Sammenlagt i Verdenscupen
Oppdatert etter sesongen 2010/11.
Abu Mena
Abu Mena er en tidligere by, et klosteranlegg og et tidligere pilegrimsenter i guvernementet Al-Iskandariyah i Egypt, 45 km sørvest for Alexandria. Stedet ble verdensarvminne i 1979.
Sumner Paine
Sumner Paine (født 13. mai 1868, død 18. april 1904) var en amerikansk sportsskytter. Han deltok i Sommer-OL 1896 i Athen.
Abu Mena
Byen ble anlagt på stedet der martyren St Mena døde i 296. Byen er en av de eldste kristne byene i Egypt, og eksisterte mellom 300- og 600-tallet. De første utgravningene foregikk 1905-07, og de siste ble avsluttet i 1998. Byen inneholder ruiner etter en kirke, et dåpskapell, basilikaer, vanlige hus, gateløp, kloster og verksteder.
På grunn av oppdemming har vannstanden steget i området, og Abu Mena har siden 2001 stått på listen over truede verdensarvsteder.
100-årene
-- 100 -- 101 -- 102 -- 103 -- 104 -- 105 -- 106 -- 107 -- 108 -- 109
Sumner Paine
Paine var påmeldt i alle tre pistoløvelsene under lekene i 1896. Sammen med broren John Paine ble han nektet deltagelse i 25 m silhuettpistol fordi våpnene deres ikke var i godkjent kaliber.
100-årene
Tiårsoversikt
Sumner Paine
Paine-brødrene brukte Colt-revolvere i militærpistol-øvelsen. Disse pistolene var overlegne i forhold til våpnene som konkurrentene brukte, og brødrene hadde ingen problemer med å ta de to øverste plassene. Sumner ble nummer to med 380 poeng på 23 treff (av 30 skudd), mens John hadde 442 poeng med 25 treff. Neste skytter på lista hadde bare 205 poeng.
Etter å ha vunnet militærpistol trakk John seg fra fripistol-øvelsen. Sumner vant lett denne øvelsen med samme poengsum (442) som John hadde vunnet militærpistol med. Han hadde et treff mindre (24). Sølvmedaljevinneren hadde 285 poeng.
Funambol
Funambol kjerneprosjektet er en gratis og åpen kildekode synkroniseringsserver som tilbyr push e-post, kontaktliste- og kalendersynkronisering og enhetsforvaltning for trådløse enheter og bruker standard protokoller slik som SyncML. For brukere betyr dette altså BlackBerry-lignende muligheter på andre mobiltelefoner.
Korosten-plutonet
Korosten-plutonet (Коростенський плутон) er en geologisk intrusivprovins hlt i nordvest på det ukrainske skjold. Det er en 12 000 km² stor, regelmessig formet provins, som er om lag 1,8 milliarder år gammel og består av magmatisk lavasmelte. Bergartene er gabbro, anortositt, rapakivi og granitt, og plutonet trengte opp fra mantelen for 1,8 til 1,737 milliarder år siden. Det har vært hevdet at fenomenet inntraff i forbindelse med amalgamasjon mellom Sarmatia og Fennoskandia (Baltica).
Da Sarmatia og Baltica kolliderte for 2 – 1,7 milliarder år siden skapte det varige spenninger i sutursonen mellom disse to terranene. Langs den sentralhviterussiske sutursone oppstod Orsja-Volhynia-grabenen mellom det arkeiske Sarmatia i sør og det paleoproterozoiske Fennoskandia i nord, for 1,3 – 1 milliard år siden. Grabenen ble en aulacogen som etter hvert sprakk til en riftdal og muliggjorde et vulkansk utbrudd av mafisk lavasmelte som etterlot et 140 000 km² stort flombasalt-område i nordvestre Ukraina (Volhynia, østre Polen og sørvestre Hviterussland (Orsja) – fordelt jevnt på sarmatiske og baltiske skjold. Elvene Styr og Pripjat renner gjennom området som kalles De volhynske trappene, og omgir Korosten-plutonet.
Avenue des Champs-Élysées
Avenue des Champs-Élysées er en aveny i Paris. Med alle kinoer, kaféer og luksuriøse spesialbutikker er Champs-Élysées blitt en av verdens mest berømte gater. Mange store motehusene har butikker på eller nær Champs-Élysées.
Den 3 kilometer lange avenyen går gjennom 8. arrondissement i det nordvestlige Paris, fra Place de la Concorde i øst til Place Charles de Gaulle (tidligere Place de l'Étoile) i vest. Nedre del er omgitt av et parkbelte på begge sider (Marigny-parken); her ligger også Marigny-teatret, Grand Palais og Petit Palais. Øvre del kranses av en rekke forretningsarkader («galeries»), kinoer, teatre (Lido, Champs-Élysées-teatret) og berømte restauranter og kafeer (Fouquet's, Ladurée)
På Bastilledagen går hvert år Frankrikes største militærparade ned Champs-Élysées, inspisert av Frankrikes president. Innkomsten på siste etappe i sykkelrittet Tour de France skjer på Champs-Élysées.
Barnaul-2 kraftverk
Barnaul-2 kraftverk (russisk: Barnaulskaja TETs-2) er et varmekraftverk nær Barnaul i Altaj kraj, Russland. Det inngår i komplekset Barnaul kraftverk, og eies og opereres av kraftselskapet Kutzbassenergo, med en produksjonskapasitet på mellom 275 og 339 MW. Det leveres også fjernvarme med inntil 1.087 Gcal/t effekt.
Brenselstype er fyringsolje og naturgass.
Byggingen av kraftverket begynte omkring 1957, og første byggetrinn stod ferdig i 1962. Kraftverket har senere blitt utvidet og fornyet i 1990-årene.
Gram-positiv bakterie
Gram-positive er en klasse bakterier som kjennetegnes ved at de lar seg farge av krystallfiolett ved gramfarging. Gram-positive bakterier er blå eller fiolette ved mikroskopering, mens gram-negative er røde eller rosa. Grunnen til dette er at gram-positive bakterier har en tykk cellevegg kun bestående av peptidoglykaner. Peptidoglykanene er mottagelige for farging. Gram-negative bakterier har imidlertid et tynnere lag av peptidoglykaner i celleveggen, men har til gjengjeld en yttermembran bestående av en typer lipider bundet til polysakkarider, kalt lipid-polysakkarider. Denne yttermembranen virker som en barriere mot blåfargen, og hindrer de gram-negative bakteriene i å bli farget. Eksempler på gram-positive bakterier er melkesyrebakterier, stafylokokker, streptokokker, Bacillus, Listeria, enterokokker og Clostridium.
Bodilprisen for beste mannlige birolle
Bodilprisen for beste mannlige birolle deles ut av Danske Filmkritikere (tidligere kalt Filmmedarbejderforeningen) i Danmark og ble innstiftet i 1948. Hvis utdelingskomitéen ikke finner noen verdige kandidater kan den velge å ikke dele ut prisen.
De fem dårlige jomfruer
De fem dårlige jomfruer er det folkelige navnet på fem bautasteiner som står på fastlandssiden av Salhusstraumen, dvs. den trangeste delen av Karmsundet mellom fastlandet og Karmøy, så å si innunder Karmsund bru.
I dag er bare steinene synlig, men i 1825 var det tydelig at de sto på et gravminne. Det var en treudd; en trekantet gravhaug med innsvungne sider. Det sto en stein i hvert hjørne av haugen, og to sto i midten. Selve haugen er nå fjernet ved dyrkning, men steinene har fått stå i fred. I 1901 ble det funnet en steinsamling rett vest for og innunder de to sentrumssteinene. Den viste seg å inneholde en grav; i et åpent rom mellom steinene lå et bronsekar, viklet omhyggelig inn i never. I karet lå brente bein av en middelaldrende mann, pakket inn i et klede. Sammen med beina lå også fem bjørneklør.
Bronsekaret er et såkalt hemmoorkar, en type som er produsert på romersk område, men som er velkjent som gravurne på germansk område i Nord- og Mellom-Europa. Dette karet har vært gammelt og velbrukt da det ble satt i graven, likevel tyder det på at den døde kommer fra øverste skikt i samfunnet. Det at han ble lagt på likbålet svøpt i en bjørnefell tyder også på dette. Datering på anlegget kan settes til første halvdel av 300-tallet e.Kr..
Navnet på gravminnet er utvilsomt av nyere dato. Det henspiller på beretningen i Matteus’ evangelium, om lignelsen om de fem gode og fem dårlige jomfruer. Dette er blitt satt sammen med tradisjonene om Olav den hellige til et opphavssagn:
''En gang var Olav den hellige på vei nordfra til kongsgården ved Avaldsnes. Da han passerte Salhusstraumen fikk han se fem unge jenter som sto på stranden. De ropte til ham, og ville at han skulle komme i land til dem. Men kongen ropte tilbake at de kunne bare stå der i all sin skamløshet og vente til han kom. Da ble jentene til stein, og all tid siden har de stått og sett over mot Avaldsnes og ventet på kongen.''
VM i curling for kvinner 1992
Curling-VM for kvinner 1992 ble arrangert 28. mars – 5. april 1992 i Olympic Eisstadion i Garmisch-Partenkirchen i (den tids) Tyskland.
Johann Aegidius Bach
Aegidius var Johann Sebastian Bachs onkel og komponisten Johann Bernhard Bachs far.
Lysaker stasjon
Lysaker stasjon ligger på Lysaker på Bærum-siden av grensen mellom Oslo og Bærum. Lysaker var Norges tredje største jernbanestasjon i årene rundt 2006 og har nå 1,6 millioner reisende pr. år, men er også et kollektivknutepunkt mellom togene og de 750 bussene som daglig bruker terminalen. En rekke region- og lokaltog samt Flytoget stopper ved stasjonen.
670-årene
-- 670 -- 671 -- 672 -- 673 -- 674 -- 675 -- 676 -- 677 -- 678 -- 679
Lysaker stasjon
Lysaker stasjon ligger på Drammenbanen og dens parallellbane Askerbanen, og har togforbindelse med Skøyen stasjon østover mot Oslo og mot Stabekk stasjon (Drammenbanen) og Sandvika stasjon (Askerbanen) vestover. I tilknytning til Lysaker stasjon er det etablert en bussterminal. Denne betjenes av en rekke av Ruters busslinjer og enkelte ekspressbussruter.
670-årene
Tiårsoversikt
Lysaker stasjon
I 2006 startet en større ombygging av Lysaker stasjon som til sammen kostet rundt 1,1 mrd. norske kroner. Utvidelsen medførte en del kontroverser, spesielt med tanke på den forkastede automatbanen, men også med tanke på den planlagte Fornebubanen og utformingen av stasjonens plattformer. Ombygningen innebar bl.a. at stasjonen ble utvidet fra to til fire spor samt at stasjonen ble universelt utformet. Ombygningen ble ferdigstilt i 2009.
Ruter busser fra Lysaker stasjon: (pr. høst 2021)
Nordic Fest
Nordic Fest er en norsk alkoholfri heavy metal-festival.
Festivalen ble startet i 2002 med en dag og 6 band, og har utviklet seg til en fire dagers festival (2008) med band fra hele Europa. Festivalen avholdes på Sub Scene i sentrum av Oslo, som har også avholdt Infernofestivalen, by:Larm og Øyafestivalen, men Nordic Fest er den som har vært der lengst. Festivalen har kun band med et kristent livssyn.
680-årene
-- 680 -- 681 -- 682 -- 683 -- 684 -- 685 -- 686 -- 687 -- 688 -- 689
Tiårsoversikt
Skisport (tidsskrift)
Skisport (også skrevet SKIsport) er et norsk magasin, og Norges Skiskytterforbunds offisielle magasin. SKIsport har også en samarbeidsavtale med Norges Skiforbund. Per 2015 utkommer magasinet med åtte utgaver i året.
Bladet utgis av forlaget og mediehuset Sportmedia AS/Pan Media Group med hovedkontor i Oslo. Redaktør for SKIsport er Eirik Lund Røer.
Opplag
Bekreftede netto opplagstall fra Mediebedriftenes Landsforening:
Fergal O’Brien
Fergal O'Brien (født 8. mars 1972) er en irsk profesjonell snookerspiller.
O'Briens beste resultat kom i British Open 1999 da han vant turneringen, etter å ha slått Anthony Hamilton 9–7 i finalen. Seier var en viktig grunn til at han sesongen etter klatret til den beste rankingen i karrieren, med en niendeplass.
Seieren i British Open er hans eneste seier i en rankingturnering så langt i karrieren. Han har én gang tapt en rankingfinale, dette skjedde i Northern Ireland Trophy i 2007, da han tapte 5–9 for Stephen Maguire.
Agneta Prytz
Ingrid Agneta Prytz Folke kjent som Agneta Prytz (født 15. desember 1916 i Göteborg, død 4. juli 2008) var en svensk skuespiller og danser. Hun var datter av industrimannen og diplomaten Björn Prytz. Prytz studerte dans ved Jooss ballettskole i London. Etter studiene ble hun engasjert ved Göteborgs stadsteater i perioden 1942-1946. Dette var også stedet hvor hun fikk sitt gjennombrudd. I tillegg til teateret har hun også medvirket i flere revyer oppsatt av Karl Gerhard og Kar de Mumma. Hun var fra 1947 gift med regissøren Gösta Folke (1913–2008).
Trarza
Trarza er en region i Mauritania. Hovedstaden heter Rosso. Regionen hadde 272,773 innbyggere ved folketellingen i 2013.
660-årene
-- 660 -- 661 -- 662 -- 663 -- 664 -- 665 -- 666 -- 667 -- 668 -- 669
Tiårsoversikt
650-årene
-- 650 -- 651 -- 652 -- 653 -- 654 -- 655 -- 656 -- 657 -- 658 -- 659
Tiårsoversikt
Mauritanias regioner
Mauritania består av 13 regioner. Den største i befolkning er også landet hovedstad, Nouakchott. Den største i areal er Tiris Zemmour som ligger lang inne i Sahara-ørkenen.
Sandfjordelva
Sandfjordelva (nordsamisk: Dávatjohka, historisk Davatjåkka) er ei elv i Båtsfjord kommune i Finnmark. Den renner i nordøstlig retning fra Skipskjølen og munner ut i Barentshavet ved Sandfjord, rundt fire kilometer sør for Hamningberg. Elva er 51,3 kilometer lang.
Elvas løp
Elva har sitt utspring på nordøsthellingen av Skipskjølen midt inne på Varangerhalvøyas fjellvidde. Herfra renner elva først mot øst, senere nordøst. Sandfjordelva er uten innsjøer. Den har mange små sideelver, hvorav den største er Orošjohka.
Sandfjordelvas dalføre har en form som er ganske enestående i Norge, idet elva er skåret ned i de flattliggende, løse bergartene i fjellplatået og har en flat og veldrenert dalbunn med et forgreinet elveløp. Den ligner på denne måten enkelte dalfører man kan finne på Spitsbergen, men ikke i Norden for øvrig, utenom Varangerhalvøya.
Hele vassdraget er skogløst, men det vokser vierkratt vokser på elveørene på de nederste fem kilometrene. Deltaet ved munningen er en viktig hekkeplass for småvadere og spurvefugl. Selve dalbunnen har en særegen, interessant flora.
Inngrep og bruk
Vassdraget er uten store inngrep. Fv341 krysser vassdraget ved munningen, og det går en grusvei rundt fem kilometer oppover dalen. Det ligger en del hyttebebyggelse i Sandfjord, og et par kraftledninger krysser den nedre delen av vassdraget.
Vern
Vassdraget ble vernet mot kraftutbygging i Verneplan I for vassdrag i 1973, med bakgrunn i de naturvitenskapelige interesser.
En stor del av nedbørfeltet inngår i Varangerhalvøya nasjonalpark, og med unntak av hytteområdene langs fylkesveien ved munningen inngår resten i Persfjorden-Syltefjorden landskapsvernområde. Helt nederst ved havet ligger Sandfjordneset naturreservat, som omfatter et område med flyvesand og sanddyner mellom elvemunningen og bukta utenfor.
Båndstripe
Båndstripe er et lite rektangulært bånd som indikerer at en person er tildelt en orden, medalje eller er innehaver av en annen utmerkelse, eksempelvis et ferdighetsmerke. Båndstriper erstatter benyttelsen av ordenstegn og medaljer i full størrelse.
Anvendelse
Båndstriper er særlig ofte brukt på uniform, enten denne er militær eller tilhører politiet eller andre uniformerte etater. Båndstripene er da gjerne montert i grupper som indikerer alle utmerkelser en person har fått, i rangrekkefølge. Båndspenne kan også benyttes av sivile og til sivilt antrekk. Det er da vanligere at det bare bæres båndspenne for en utmerkelse.
Utforming
Båndstriper er som regel utformet i fargemønster som tilsvarer ordens- eller medaljebåndet til den utmerkelse båndstripen markerer at en person er tildelt. Utformingen kan varieres med ulike tilleggstegn, som rosetter, stjerner, monogrammer, løv eller grener, for å markere bestemte klasser, grader eller tilleggsfortjenester innen en og samme utmerkelse.
Forholdet mellom høyde og lengde kan variere. I Norge er det vanlig at forholdet er tilnærmet 1:3.
Fylkesvei 8038
Fylkesvei 8038 går mellom Walsønes og Skipfjordhøgda i Nordkapp kommune. Veien er 20,9 km lang.
Frem til 2019 hadde veien betegnelsen fylkesvei 156 (Finnmark).
640-årene
-- 640 -- 641 -- 642 -- 643 -- 644 -- 645 -- 646 -- 647 -- 648 -- 649
Tiårsoversikt
Bjønnafurua
Bjønnafurua er et tre i Trollheimen i Meldal, og ble i 2014 målt til å være Norges største furu.
Bjønnafurua ble oppmålt til å være 14,23 m3 av Morten Gåsvand og Lars Inge Harang i 2014.
Morten Gåsvand laget boka «Furukjempene i Trollheimen».
Lars Inge Harang klatrer opp i trærne for å måle rotsystem over bakken, stamme eller stammers og greiners diametre fra to sider, omkretser, lengder, høyde og annet.
Fylkesvei 1570
Fylkesvei 1570 går mellom Årnes og Munkerud i Nes kommune.
Frem til 2019 hadde veien betegnelsen fylkesvei 478.
Trachylepis wrightii
Trachylepis wrightii er en skink som lever på Seychellene. Den finnes kun på øyer med store kolonier med sjøfugler.
Ørkennattøgle
Ørkennattøgle er en nattøgle som lever i det sørvestre USA.
Den finnes i det sørøstre California, sørlige Nevada, sørvestre Utah, og lengst vest i Arizona. Her lever den i Mojaveørkenen og tilstøtende fjellkjeder på steder der det er tilstrekkelig med vegetasjon til at den kan skjule seg blant planterester.
En del populasjoner som tradisjonelt har blitt regnet til ørkennattøgle, blir nå ofte betraktet som egne arter. Dette gjelder i hvert fall den sørlige X. wigginsi, som har en utbredelse som strekker seg inn i Mexico. Mer usikker er X. sierrae fra Sierra Nevada, og to navnløse populasjoner fra henholdsvis Yucca Valley og San Jacinto.
630-årene
-- 630 -- 631 -- 632 -- 633 -- 634 -- 635 -- 636 -- 637 -- 638 -- 639
Tiårsoversikt
Kronestein
Kronestein eller kronstein, også kalt toppstein eller sluttstein, er den øverste, midterste steinen i en buebro. Steinen er kileformet i likhet med de andre steinene i selve buen, men har tradisjonelt blitt hogd større enn de øvrige. Betegnelsen «kronestein» viser at de utgjør kronen på verket – og de ble ofte utstyrt med monogram for kongen som regjerte ved åpningen. I svensketiden ble det nok litt vanligere å utsmykke kronesteiner i Norge med riksvåpen og årstall. Slik broen ble konstruert, tilsa all erfaring at en bare kunne ha én og ikke to steiner øverst.
Andre betydninger
Kronestein kan også referere til en edelstein i en krone og til det ytre dekklaget i en fyllingsdam.
Eksterne lenker
Wikikilden: artikkel om keystone
Magadan
Magadan (russisk Магада́н), er en by og administrasjonssenter i Magadan oblast i Russland. Den ligger ved Tauiskbukta i Okhotskhavet, rundt 6 000 km øst for Moskva. Innbyggertall: 107 500 (est. 2006), 99 399 (folketelling 2002), 151 652 (folketelling 1989).
Byen ble grunnlagt på 1930-tallet, på samme sted som en tidligere bosetning fra 1920-tallet, og den fikk innvilget bystatus i 1939. Den ble administrasjonssenter i Magadan oblast i 1953.
Næringsliv og transport
De viktigste næringsveiene er skipsbygging og fiske. Byens havn er fullt seilbar fra mai til desember. Magadan har også en liten internasjonal lufthavn, Sokol lufthavn. Den delvis uasfalterte Kolymaveien fører fra Magadan til gullgruve-regionen ved de øvre delene av elva Kolyma, og derfra videre til Jakutsk, 2200 km unna.
Historie
Magadan ble grunnlagt i 1933 av Eduard Berzin, den første lederen av Dalstroj, for å fungere som havn for eksporten av gull og andre metaller fra gruvene i Kolyma-regionen. Byens størrelse og befolkning vokste hurtig, etterhvert som anleggene for den ekspanderende gruvevirksomheten i området raskt ble utbygget.
I stalintiden var Magadan et viktig transittsenter for fanger som ble sendt til arbeidsleirer. Driften av Dalstroj, et stort og brutalt gullgruvekonsern basert på tvangsarbeid, var byens viktigste økonomiske drivkraft i mange tiår i sovjet-tiden.
I mai 1944 var den amerikanske visepresidenten Henry Wallace på offisielt besøk, men han forsto ikke Magadans sanne natur. Han ble umiddelbart begeistret for sin vert, en hemmelig politimann, han beundret håndverk utført av fanger, og erklærte senere begeistret byen som «en kombinasjon av Tennessee Valley Authority og Hudson's Bay Company».
Videre detaljer om denne perioden gis i artikkelen om Kolyma.
Økonomi
Magadan er svært isolert. Den nærmeste større byen er Jakutsk, 2000 km unna via en vei uten fast dekke, som er best brukt om vinteren, spesielt ettersom det ikke er noen bru over elva Lena ved Jakutsk (alternativene er ferge fra Nizjnij Bestjakh om sommeren, når resten av veien kan være uframkommelig på grunn av oversvømmelse, eller over isen om vinteren).
De viktigste inntektskildene for den lokale økonomien er gullutvinning og fiskeri. Gullproduksjonen har nylig gått tilbake men fremtidsutsiktene ser gode ut. Fiskefangsten har økt fra år til år, men ligger fremdeles godt under de tildelte kvotene, tydeligvis som et resultat av en aldrende flåte. Andre lokale næringsveier omfatter pasta- og pølsefabrikker og et destilleri. Selv om jordbruk er vanskelig på grunn av det strenge klimaet, så finnes det mange offentlige og private jordbruksforetak.
Forholdene i Magadan har blitt forverret siden 1970-tallet, da gullutvinningen medførte høye investeringsnivåer og høy sysselsetting. I de siste årene har mange fabrikker og gruvevirksomheter blitt lagt ned, noe som har medført høy arbeidsledighet, alkoholisme og et kraftig fall i den lokale befolkningen.
Videre har investeringer fra utlandet lidd under krangling om eierskap, tross svært attraktive prospekter for utvinning av gull, tinn, sølv og kull, og ikke minst ressursene av olje og naturgass i regionen.
Det harde klimaet og dårlig utbygde infrastrukturen har delvis skylden, men den vanskelige overgangen fra Sovjet-tiden har ført til kollaps for mange selskaper, med det resultat at mange innbyggere har forlatt regionen.
Nylig ser det ut til å ha vært gjort nye anstrengelser for å oppmuntre til investeringer fra utlandet, som kunne medføre bedringer i økonomien. Under et besøk Magadan i november 2005 støttet president Putin utvidelsen av spesielle skattefordeler for regionen for å oppmuntre til utvinning av gull.
Kultur
Byen har flere kulturelle institusjoner, herunder det Regionale Antropologiske Museet, et geologisk museum, et regionalt bibliotek, og et universitet. Byen har den enorme nye ortodokse Treenighetskatedralen, en nylig fullført romersk-katolsk kirke, og minnesmerket Sorgens maske, en enorm skulptur til minne om Stalins ofre, designet av Ernst Neizvestnyj.
Uj
Uj (russisk: Уй) er ei elv i Tsjeljabinsk oblast i Russland med de øverste kildene i Basjkiria. På lange strekninger danner den grensen mellom Kasakhstan og de russiske oblastene Tsjeljabinsk og Kurgan. Uj er ei venstre sideelv til Tobol. Den er 462 km lang, med et tilsigsfelt på 34 400 km². Elva fryser over i november og er under isen til i april. Byen Troitsk ligger ved Uj.
VM i curling for kvinner 1991
Curling-VM for kvinner 1991 ble arrangert 23. mars – 31. mars 1991 i Winnipeg Arena i Winnipeg i Canada.
Bajkalbanen
Bajkalbanen (russisk:Кругобайкальская железная дорога eller Кругобайкалка) er en delvis nedlagt jernbanestrekning i Russland. Jernbanen går/gikk mellom Irkutsk og Sljudjanka i Sibir, og var tidligere en del av Den transsibirske jernbanen. Sporet mellom Irkutsk og Bajkal er fjernet, men banedelen mellom Bajkal og Sljudjanka eksisterer fremdeles, og er en severdighet der den går langs vestsiden av Bajkalsjøen, delvis gjennom tunneler og på bruer og viadukter over elver og kløfter. Strekningen mellom Bajkal og Sljudjanka er 89 km lang. Til sammen var strekningen Irkutsk – Bajkal – Sljudjanka 161 km.
Opprinnelig omfattet Bajkalbanen også strekningen videre på østsiden av Bajkalsjøen mellom Sljudjanka og Mysovaja (som i dag heter Babusjkin). Denne delen er fremdeles del av Den transsibirske jernbanen. Endestasjon for dagens trafikk på Bajkalbanen er Sljudjanka II, mellom Sljudjanka I (hovedstasjon for Sljudjanka) og Kultuk.
Planleggingen av en jernbaneforbindelse mellom Irkutsk og sørenden av Bajkalsjøen begynte i 1888. Etter at man hadde vurdert flere alternativer, ble det bestemt å bygge jernbane langs elva Angara fra Irkutsk til Bajkal, og videre langs den bratte vestsiden av Bajkalsjøen til Kultuk og Sljudjanka i sør.
Arbeidet med jernbanen fra Irkutsk til Bajkal startet i 1896, og delstrekningen ble åpnet for trafikk i oktober 1898. Mot nordøst begynte arbeidet med jernbanen fra Mysovaja til Kultuk mot slutten av 1899. Arbeidet med banen videre til Bajkal begynte våren 1902, og hele strekningen ble åpnet i september 1904. Det gikk kombinert jernbaneferge og isbryter over Bajkalsjøen mellom 1899 og 1904, og ved behov også helt fram til 1917. Dobbeltspor ble bygd mellom 1911 og april 1914.
Mellom 1947 og 1949 ble det bygd vei og jernbane over fjellet mellom Irkutsk og Sljudjanka. Den nye jernbanestrekningen tok over trafikken fra den gamle banen langs Angara og Bajkalsjøens vestside. I 1956 ble det bygd kraftstasjon i elva mellom Irkutsk og Bajkal, og sporet mellom Irkutsk og Bajkal ble revet. I 1962 ble det ene av de to sporene mellom Bajkal og Sljudjanka revet igjen. Det bevarte sporet ble delvis flyttet inn mot midten av banelegemet i 1988.
Strekningen mellom Bajkal og Sljudjanka ble vernet i 1982. I dag går det lokaltog på det bevarte sporet på strekningen. Sommerstid går det også tog direkte fra Irkutsk via Sljudjanka til Bajkal to dager i uka.
Patognomonisk
Patognomonisk er et adjektiv av gresk opphav (παθογνωμονικόν [σύμπτωμα]) som ofte er brukt innen medisin. Ordet betyr en diagnose for en spesiell sykdom. Et patognomonisk tegn er et spesielt kjennemerke som betyr at dersom det er til stede, er det uten noen tvil en spesiell sykdom til stede. Å si at et tegn eller symptom er «patognomonisk» representerer altså en høy grad av sikkerhet rundt et diagnostisk tegn eller symptom.
Plácido Domingo
Plácido Domingo (født 21. januar 1941) er en spansk barytonsanger og dirigent. Han var tidligere en verdenskjent tenor, men har i de senere år opptrådt med ledende barytonroller såsom Rigoletto. Domingo har et bredt repertoar og ble tidligere regnet som en av verdens ledende tenorer. Sammen med Luciano Pavarotti og José Carreras opptrådte han ved en rekke anledninger som en av «de tre tenorene».
Domingo ble født i Madrid, men flyttet til Mexico da han var åtte år. Familien drev med zarzuelamusikk, og selv valgte han også dette yrket da han begynte å studere pianospill og dirigering ved det nasjonale konservatoriet i Mexico by.